21.6.2008 Jurnalul Oficial al Uniunii Europene L 162/27 DECIZII ADOPTATE ÎN COMUN DE CĂTRE PARLAMENTUL EUROPEAN ŞI CONSILIU DECIZIA NR. 586/2008/CE A PARLAMENTULUI EUROPEAN ȘI A CONSILIULUI din 17 iunie 2008 de modificare a Deciziei nr. 896/2006/CE de stabilire a unui regim simplificat de control al persoanelor la frontierele externe, bazat pe recunoașterea unilaterală de către statele membre a anumitor permise de ședere eliberate de Elveţia și de Liechtenstein în scopul tranzitului pe teritoriul lor PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 62 punctul 2 litera (a), având în vedere propunerea Comisiei, hotărând  în conformitate cu procedura prevăzută la articolul 251 din tratat (), întrucât: (1) Decizia nr. 896/2006/CE a Parlamentului European și a Consiliului () stabileşte norme comune privind recu- noaşterea unilaterală de către statele membre a anumitor permise de şedere eliberate de Elveţia și Liech- tenstein, norme care permit un regim simplificat de control la frontierele externe al resortisanților țărilor terțe, care dețin documentele respective. (2) Ca urmare a procedurii de punere în aplicare în două etape a acquis-ului Schengen, acele state membre care au aderat la Uniunea Europeană la 1 mai 2004 erau obligate ca, de la acea dată, să clibereze vize naţionale resortisanților țărilor terțe care sunt titulari ai unui permis de şedere eliberat de Elveţia sau de Liechtenstein şi care sunt supuşi obligației de a deţine viză în temeiul Regulamentului (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să deţină viză pentru trecerea fron- tierelor externe și a listei țărilor terțe ai căror resortisanți sunt exonerați de această obligație (*). Această obligație a creat sarcini administrative suplimentare pentru consu- latele statelor respective din Elveţia și Liechtenstein. (3) Cu toate acestea, nu s-a dovedit a fi necesar ca statele membre să impună respectivei categorii de persoane () Avizul Parlamentului European din 31 ianuarie 2008 (nepublicat încă în Jurnalul Oficial) şi Decizia Consiliului din 5 iunie 2008. () JO L 167, 20.6.2006, p. 8. () JO L 81, 21.3.2001, p. 1. Regulament modificat ultima dată prin Regulamentul (CE) nr. 1932/2006 (JO L 405, 30.12.2005, p. 23). obligația de a deţine o viză în scopul tranzitului, deoarece acea categorie de persoane prezintă un risc scăzut de imigrație clandestină pentru statele membre. ( Având în vedere că același raționament se aplică și în cazul Bulgariei și României, aplicarea regimului simplificat introdus prin Decizia nr. 896/2006/CE ar trebui să fie extinsă la Bulgaria și România. (5)  Această modificare a Deciziei nr. 896/2006/CE ar trebui să permită Bulgariei și României, în cazul în care acestea decid să aplice Decizia nr. 582/2008/CE a Parlamentului European și a Consiliului din 17 iunie 2008 de intro- ducere a unui regim simplificat de control al persoanelor la frontierele externe, bazat pe recunoaşterea unilaterală de către Bulgaria, Cipru și România a anumitor documente ca fiind echivalente cu vizele naționale ale acestora în scopul tranzitului pe teritoriile lor (*), să recu- noască, în mod unilateral, permisele de ședere eliberate de Elveția și Liechtenstein, enumerate în anexa la Decizia nr. 896/2006/CE, ca fiind echivalente cu vizele lor de tranzit naționale. (6)  Recunoaşterea ar trebui limitată la scopul tranzitului pe teritoriul Bulgariei și României și nu ar trebui să afecteze posibilitatea acestor două state membre de a elibera vize de scurtă ședere. (7)  Posibilitatea ca Bulgaria și România să nu aplice Decizia nr. 896/2006/CE ar trebui limitată la perioada de tranziție, până la o dată ce urmează a fi stabilită de către Consiliu, în conformitate cu articolul 4 alineatul (2) al doilea paragraf din Actul de aderare din 2005. () JO L 161, 20.6.2008, p. 30.